Ravn Sturlason

Ravn Sturlason
Ravn Sturlason er en ung nordlending, oppvokst i Møkkadalen, slummen i Ytterbyen av Vargheim. Han var sønn til smeden Sturla, og ble opplært til å utføre diverse smedarbeid i slummen. Det svært få vet, er at det var Sturlason som startet den grusomme Storbrannen i Vargheim for to år siden - da unguttens magiske evner manifesterte seg som et brennende inferno. Gobliner fikk skylden, men Ravn sin familie døde i Storbrannen. Sturlason fikk en mørk byrde å bære på. I ettertid har han en tendens til å stirre inn i flammer og se betenkt ut, kanskje også litt redd.

I løpet av det kommende året var den eneste vennen hans rotta Roland, og ved hjelp av en mystisk kappe han fant under Storbrannen, lærte han seg å kontrollere sine magiske evner - for han holdt sine magiske evner skjult. Han arbeidet tunghjertet i farens smie, og bodde i det lille familiehuset i Møkkadalen. I året etter fikk han arbeid som meldebud i vakta. Vaktleder Agnar så at det var mer til denne unge gutten enn hva som møtte øyet.

Ravn løy om alderen sin, og etter ett år som meldebud, ble han aspirant i byvakta. Her ble han satt i vaktlag med Thorgún Varg og Torgrim Brage Dalsfyrste for opplæring. Ble ofte omtalt som Spurv av Brage.